**Condițiile de acordare a alocaţiei de stat pentru copii**

Alocaţia de stat pentru copii prevăzută de Legea nr. 61/1993 privind alocaţia de stat pentru copii, republicată, cu modificările şi completările ulterioare, se acordă tuturor copiilor în vârstă de până la 18 ani, cetăţeni români, fără discriminare, precum şi tinerilor care au împlinit vârsta de 18 ani, care urmează cursurile învăţământului liceal sau profesional organizate în condiţiile legii, până la terminarea acestora.

Beneficiază de alocaţie de stat pentru copii şi copiii cetăţenilor străini, precum şi ai persoanelor fără cetăţenie rezidenţi/rezidente în România, în condiţiile legii, dacă locuiesc împreună cu părinţii.

Cererile pentru stabilirea alocaţiei de stat pentru copii şi actele din care rezultă îndeplinirea condiţiilor legale de acordare a acestui drept **se depun şi se înregistrează la primăria** comunei, oraşului, municipiului, respectiv sectoarelor municipiului Bucureşti, pe a cărei/cărui/căror rază teritorială îşi au domiciliul sau reşedinţa, după caz, reprezentanţii legali ai copiilor.

Dreptul la alocaţia de stat pentru copii se stabileşte, prin decizie a directorului executiv   al agentiilor judetene de prestatii sociale, începând cu **luna următoare celei în care s-a născut copilul**, iar plata drepturilor se face începând cu luna următoare depunerii cererii.

**Acte necesare pentru alocaţia de stat pentru copii**

1. cerere tip
2. copie CI/BI părinţi – 1 copie xerox pentru mamă şi 1 copie xerox pentru tată;
3. copie – certificat de naştere copil;
4. copie certificat de căsătorie
5. copie hotărâre de adopţie, dacă este cazul;
6. extras de cont pe numele titularului, dacă alocaţia se va vira într-un cont bancar
7. dosar cu șină

**Acte necesare pentru acordarea alocaţiei de stat pentru**

**copiii născuţi în străinătate**

1. **ACTE DE IDENTITATE PĂRINTI COPIL** (buletine/carte de identitate, carte de identitate provizorie, paşaport, carte de rezidenţă, legitimaţie de şedere temporară} copii xerox
2. ***CERTIFICAT NAŞTERE COPIL*** eliberat de autorităţile române -copie xerox;
3. ***CERTIFICAT NAŞTERE COPIL*** eliberat de autoritățile străine- copie Xerox
4. ***CODICE FISCALE PARINTI SI COPIL***
5. ***CONTRACT DE ÎNCHIRIERE LOCUINȚĂ DIN STRĂINĂTATE (DACĂ EXISTĂ)***
6. ***CONTRACT DE MUNCĂ A PĂRINȚILOR DIN STRĂINĂTATE (DACĂ EXISTĂ)***
7. ***EXTRAS DE CONT PE NUMELE TITULARULUI DACĂ ALOCAȚIA SE VA VIRA ÎNTR-UN CONT BANCAR***
8. ***DOSAR CU ȘINĂ***